ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ലോക നാളികേര ദിനാഘോഷം നാളെ  ഗുജറാത്തിലെ ജൂനാഗഡിലും കൊച്ചിയിലും നടക്കും
കൊച്ചി: സെപ്തംബർ 01, 2022
2022-ലെ ലോക നാളികേര ദിനാചരണം സെപ്റ്റംബർ 2-ന് ഗുജറാത്തിലെ ജൂനാഗഡിൽ കേന്ദ്ര കൃഷി കർഷക ക്ഷേമ മന്ത്രി ശ്രീ നരേന്ദ്ര സിംങ് തോമർ ഉദ്ഘാടനം ചെയ്യും. ബോര്ഡിന്റെ സംസ്ഥാന തല ഓഫീസിന്റെ ഉദ്ഘാടനവും, ബോര്ഡിന്റെ ദേശീയ പുരസ്കാര ജേതാക്കളുടെയും, എക്സ്പോര്ട്ട് എക്സലന്സ് അവാര്ഡു ജേതാക്കളുടെയും പ്രഖ്യാപനവും ശ്രീ തോമർ നടത്തും.
നാളികേര വികസന ബോര്ഡിന്റെ ആഭിമുഖ്യത്തില് 2022 സെപ്റ്റംബര് 2 മുതല് 4 വരെ കൊച്ചിയിലെ ഹോട്ടല് ലെ മെറിഡിയനില് ലോക നാളികേര ദിനം ആഘോഷവും ശില്പശാലയും സംഘടിപ്പിക്കുന്നുണ്ട്. കൊച്ചിയിൽ രാവിലെ 9.30 നു ആരംഭിക്കുന്ന ചടങ്ങിൽ ജൂനാഗഡിൽ നടക്കുന്ന പരിപാടി ലൈവ് കാസറ്റ് ചെയ്യും. കേന്ദ്ര കൃഷി കർഷക ക്ഷേമ സഹമന്ത്രി ശ്രീ കൈലാഷ് ചൗധരി കൊച്ചിയിൽ നടക്കുന്ന പരിപാടിയിൽ സംബന്ധിക്കും. എറണാകുളം എംപി ശ്രീ ഹൈബി ഈഡൻ, തൃപ്പൂണിത്തുറ എംഎൽ എ ശ്രീ കെ ബാബു, ഐസിസി  എക്സിക്യൂട്ടിവ് ഡയറക്ടർ ഡോ. ജെഫീന അലേവ്, മരട് മുനിസിപ്പൽ ചെയർമാൻ ശ്രീ ആന്റണി ആശാൻപറമ്പിൽ, കൗൺസിലർ ശ്രീ സിബി സേവ്യർ, ബോർഡ് വൈസ് ചെയർമാൻ കെ. നാരായണൻ മാസ്റ്റർ, ഐ.സി.സി പ്രതിനിധികള്, കൃഷി - ഹോര്ട്ടിക്കള്ച്ചര് വകുപ്പുകളിലെ മുതിര്ന്ന ഉദ്യോഗസ്ഥര്, കാര്ഷിക സര്വകലകളിലെ വിദഗ്ധര്, കേരളത്തിൽ നിന്നും മറ്റു സംസ്ഥാനങ്ങളിൽ നിന്നുമുള്ള 500 കർഷക പ്രതിനിധികളും ചടങ്ങിൽ പങ്കെടുക്കും.
കേരമേഖലയ്ക്ക് മഹത്തായ സംഭാവനകൾ നൽകിയ വ്യക്തികളെ ആദരിക്കൽ; മികച്ച കേരകർഷകർ, കയറ്റുമതിക്കാർ, നാളികേര ഉൽപ്പന്ന നിർമ്മാതാക്കൾ, സംരംഭകർ കൂടാതെ നാളികേരവുമായി ബന്ധപ്പെട്ട ഇതര മേഖലകളിൽ മികവു തെളിയിച്ചവർ എന്നിവർക്കുള്ള ദേശീയ അവാർഡുകളുടെ വിതരണം; നാളികേരോൽപന്നങ്ങളുടെ പ്രദർശനം എന്നിവയും കൊച്ചിയിൽ ക്രമീകരിച്ചിട്ടുണ്ട്.
ഇന്ത്യയില് എല്ലാ വര്ഷവും ലോക നാളികേര ദിനാഘോഷം നടത്തുന്നത് നാളികേര വികസന ബോര്ഡിന്റെ ആഭിമുഖ്യത്തിലാണ്. ഈ വര്ഷം നാളികേര ദിനത്തോടനുബന്ധിച്ച് അവാര്ഡുകളുടെ വിതരണവും; 'നാളികേരത്തിന്റെ നല്ല കൃഷി രീതികള്' എന്ന വിഷയത്തെ കുറിച്ച് ഇന്ത്യാ ഗവണ്മെന്റും, അന്താരാഷ്ട്ര നാളികേര സമൂഹവും സംയുക്തമായി സംഘടിപ്പിക്കുന്ന ദ്വിദിന അന്താരാഷ്ട്ര ശില്പശാലയും കൊച്ചിയിൽ ഉണ്ടാകും.
നാളികേരം മുഖ്യവിളയായ 18 രാജ്യങ്ങളുടെ സംഘടനയായ ഇന്റർനാഷണൽ കോക്കനട്ട് കമ്മ്യൂണിറ്റി  യുടെ നിർദ്ദേശ പ്രകാരമാണ് നാളികേര ദിനാചരണം. ഐക്യരാഷ്ട്ര സഭയുടെ ആഭിമുഖ്യത്തിൽ 1969 സെപ്റ്റംബർ 2 ന് ജക്കാർത്ത ആസ്ഥാനമാക്കി ആണ് ഐ.സി.സി ആരംഭിച്ചത്. ഐ.സി.സി-യുടെ സ്ഥാപക ദിനമാണ് എല്ലാ വർഷവും ലോക നാളികേര ദിനമായി ആചരിച്ചു വരുന്നത്. ഇന്ത്യ ഐ.സി.സി-യുടെ സ്ഥാപകാംഗമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ സന്ത് കബീര് നഗര് സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  ഉത്തര് പ്രദേശിലെ സന്ത് കബീര് നഗര് സന്ദര്ശിക്കും.
മഹാനായ സന്യാസിയും, കവിയുമായിരുന്ന കബീറിന്റെ 500 -ാം ചരമ വാര്ഷിക വേളയില് പ്രധാനമന്ത്രി സന്ത് കബീര് സമാധിയില് പുഷ്പാര്ച്ചന നടത്തും. സന്ത് കബീര് മസറില് അദ്ദേഹം ഛാദര് സമര്പ്പിക്കും.
സന്ത് കബീര് ഗുഹയും പ്രധാനമന്ത്രി സന്ദര്ശിക്കും. മഹാനായ സന്യാസിവര്യന്റെ ചിന്തകളും, പ്രബോധനങ്ങളും വെളിവാക്കുന്ന സന്ത് കബീര് അക്കാദമിക്ക് തറക്കല്ലിട്ടുകൊണ്ടുള്ള ഫലകവും അദ്ദേഹം അനാവരണം ചെയ്യും.
പിന്നീട് മഗ്ഹറില് ഒരു പൊതുയോഗത്തെ അഭിസംബോധന ചെയ്യുന്ന പ്രധാനമന്ത്രി ഒരു സാംസ്കാരിക പരിപാടിയും വീക്ഷിക്കും.
ND MRD – 513
വാര്ത്താവിതരണ പ്രക്ഷേപണ മന്ത്രാലയം
ലക്ഷദ്വീപിലെ മത്സ്യതൊഴിലാളികളുടെ ട്രോളിംഗ് നിരോധന സമയത്തെ മൺസൂൺ ക്ഷേമ പദ്ധതികൾ കുടുതൽ കാര്യക്ഷമമായി പ്രാവർത്തികമാക്കുമെന്ന് കേന്ദ്രമന്ത്രി ഡോ. എൽ മുരുകൻ
(കൊച്ചി, ഒക്ടോബർ 29, 2021
ലക്ഷദ്വീപിലെ മത്സ്യതൊഴിലാളികളുടെ ട്രോളിംഗ് നിരോധന സമയത്തെ മൺസൂൺ ക്ഷേമ പദ്ധതികൾ കുടുതൽ കാര്യക്ഷമമായി പ്രാവർത്തികമാക്കുമെന്ന് കേന്ദ്ര വാർത്താവിതരണ പ്രക്ഷേപണ, മത്സ്യ ബന്ധന, മൃഗസംരക്ഷണ, ക്ഷീരോൽപാദന സഹമന്ത്രി ഡോ. എൽ മുരുകൻ പറഞ്ഞു. മൂന്നു ദിവസത്തെ ലക്ഷദ്വീപ് സന്ദർശനത്തിനായി എത്തിയ അദ്ദേഹം, അഗത്തി ദ്വീപിൽ മത്സ്യതൊഴിലാളികളുമായി ആശയവിനിമയം നടത്തുകയായിരുന്നു. ലക്ഷദ്വീപിൻ്റെ മത്സ്യ ബന്ധന മേഖലയെ സ്വയം പര്യാപ്തതയിലേക്ക് നയിക്കുന്നതിന് വേണ്ട പദ്ധതികളാണ് കേന്ദ്ര സർക്കാർ ആസുത്രണം ചെയ്തു വരുന്നത്. അതിനായി പ്രധാനമന്ത്രി ശ്രി നരേന്ദ്ര മോദിയുടെ പ്രത്യേക നിർദേശ പ്രകാരമാണ് താൻ ലക്ഷദ്വീപിലെത്തിയതെന്നും കേന്ദ്ര മന്ത്രി പറഞ്ഞു. ലക്ഷദ്വീപ് നിവാസികളെ പ്രത്യേകിച്ച് സ്ത്രീകളെയും മത്സ്യത്തൊഴിലാളികളെയും ശാക്തീകരിക്കുക എന്നതാണ് കേന്ദ്ര ഗവൺമെന്റിന്റെ ലക്ഷ്യമെന്നും അദ്ദേഹം കൂട്ടിച്ചേർത്തു.
പ്രധാനമന്ത്രി മത്സ്യസമ്പദ യോജനയുടെ ഭാഗമായി ഐസ് ബോക്സുകളും, ഓട്ടോ ക്യാരിയർ വണ്ടികളും മന്ത്രി മത്സ്യതൊഴിലാളികൾക്കായി അഗത്തി ദ്വീപിൽ വിതരണം ചെയ്തു. രാവിലെ ഓർണമെന്റൽ ഫിഷ് ഹാച്ചറി സന്ദർശിച്ച അദ്ദേഹം ഈ മേഖലയിൽ പരിശീലനം ലഭിച്ച വനിതകളുമായി കുടിക്കാഴ്ച്ച നടത്തി.
അന്താരാഷ്ട്ര വിപണന മൂല്ല്യമുള്ള കടൽ പായൽ കൃഷിക്ക് ലക്ഷദ്വീപിലും അനന്ത സാദ്ധ്യതകളാണ് ഉള്ളതെന്നും ഈ മേഖലയിലെ വനിതാ സംരഭകർക്കായി കുടുതൽ ധനസഹായങ്ങൾ കേന്ദ്ര സർക്കാർ ഉറപ്പു വരുത്തുമെന്നും ശ്രീ മുരുകൻ പറഞ്ഞു. വൈകുന്നേരം കവരത്തി ദ്വീപിലെത്തിയ അദേഹം ലക്ഷദ്വീപ് അഡ്മിനിസ്ട്രേറ്ററുടെ അഡ്വൈസർ ശ്രീ എ അൻബരസു ഉൾപ്പെടുന്ന ഉന്നത ഉദ്യോഗസ്ഥരുമായി യോഗം ചേർന്നു.
നേരത്തെ അഗത്തി വിമാനത്താവളത്തിൽ എത്തിയ അദ്ദേഹത്തെ ദ്വീപ് ഭരണകൂടത്തിന്റെ ആഭിമുഖ്യത്തിൽ സ്വീകരിക്കുകയും, ഇന്ത്യൻ റിസർവ് ബറ്റാലിയൻ ഗാർഡ് ഓഫ് ഓണർ നൽകുകയും ചെയ്തു.
ഭൗമശാസ്ത്ര മന്ത്രാലയം
നാല്പത്തിയൊന്നാമത് അന്റാർട്ടിക്ക ശാസ്ത്ര പര്യവേക്ഷണത്തിന് ഇന്ത്യ തുടക്കമിട്ടു
നാല്പത്തിയൊന്നാമത് അന്റാർട്ടിക്ക ശാസ്ത്ര പര്യവേക്ഷണത്തിന് ഇന്ത്യ തുടക്കമിട്ടു. സംഘത്തിന്റെ ഭാഗമായ ആദ്യ ബാച്ച് അന്റാർട്ടിക്കയിൽ എത്തിയതോടെയാണ് ഇത്. 23 ശാസ്ത്രജ്ഞർ, സഹായികൾ എന്നിവരടങ്ങുന്ന ആദ്യസംഘം കഴിഞ്ഞയാഴ്ചയാണ് അന്റാർട്ടിക്കയിലെ ഇന്ത്യൻ സ്റ്റേഷനായ മൈത്രിയിൽ എത്തിയത്. DROMLAN സൗകര്യം ഉപയോഗിച്ച് വ്യോമ മാർഗ്ഗവും, ചാർട്ടർഡ് ഐസ്-ക്ലാസ്സ് വെസ്സൽ MV വസിലി ഗോലോവ്നിൻ വഴിയും 2021 ജനുവരി പകുതിയോടെ 4 ബാച്ചുകൾ കൂടി അന്റാർട്ടിക്കയിൽ എത്തും.
രണ്ടു പ്രധാന പരിപാടികളാണ് 41-മത് പര്യവേക്ഷണത്തിന് ഉള്ളത്. ഭാരതി സ്റ്റേഷനിൽ വെച്ചുള്ള അമേരി ഐസ് ഷെൽഫിന്റെ ഭൗമ ശാസ്ത്ര പര്യവേക്ഷണം ആണ് ഇതിൽ ആദ്യത്തേത്. മുൻകാലങ്ങളിൽ ഇന്ത്യയും അന്റാർട്ടിക്കയും തമ്മിലുണ്ടായിരുന്ന ബന്ധം കണ്ടെത്താൻ ഇത് സഹായിക്കും. മൈത്രിയ്ക്കടുത്ത് 500 മീറ്റർ ഐസ് കോർ തുളയ്ക്കുന്നത് സംബന്ധിച്ച് പ്രാഥമിക പരിശോധനകൾ, തയ്യാറെടുപ്പുകൾ എന്നിവ രണ്ടാമത്തെ പരിപാടിയിൽ ഉൾപ്പെടുന്നു. അന്റാർട്ടിക്കയിലെ കാലാവസ്ഥ, വെസ്റ്റർലി കാറ്റുകൾ, സമുദ്ര ഉപരിതലത്തിലുള്ള ഐസ് , പതിനായിരം വർഷങ്ങളായി ഒരു ഏക കാലാവസ്ഥ സംവിധാനത്തിൽ നിന്നുള്ള ഹരിതഗൃഹ വാതക ബഹിർഗമനം എന്നിവ സംബന്ധിച്ച ധാരണകൾ രൂപപ്പെടുത്താനും, കൂടുതൽ അറിവുകൾ സ്വന്തമാക്കാനും ഇത് സഹായിക്കും.
ബ്രിട്ടീഷ് അന്റാർട്ടിക് സർവ്വേ, നോർവീജിയൻ പോളാർ ഇൻസ്റ്റിറ്റ്യൂട്ട് എന്നിവയുമായി സഹകരിച്ച് ആകും ഐസ് കോർ തുളയ്ക്കൽ നടക്കുക. ശാസ്ത്രീയ ലക്ഷ്യങ്ങൾ പൂർത്തീകരിക്കുന്നതിന് പുറമേ, മൈത്രി, ഭാരതി കേന്ദ്രങ്ങളിൽ ആവശ്യമായ ഭക്ഷണം, ഇന്ധനം, മറ്റു വസ്തുക്കൾ എന്നിവയുടെ വാർഷിക വിതരണം, കേന്ദ്രങ്ങളിലെ ജീവൻ സംരക്ഷണ സംവിധാനങ്ങളുടെ പാലനം, പ്രവർത്തനം എന്നിവയ്ക്ക് ആവശ്യമായ വസ്തുക്കൾ ലഭ്യമാക്കൽ എന്നിവയും ഇതിന്റെ ഭാഗമായി നടക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 നിയന്ത്രണ നടപടികൾക്കായി കേരളം ഉൾപ്പെടെ 6 സംസ്ഥാനങ്ങളിലേക്ക് കേന്ദ്രം സംഘങ്ങളെ അയച്ചു
ന്യൂഡൽഹി, ജൂലൈ 02, 2021
കേരളം, അരുണാചൽ പ്രദേശ്, ത്രിപുര, ഒഡീഷ, ഛത്തീസ്ഗഢ്, മണിപ്പൂർ എന്നീ ആറ് സംസ്ഥാനങ്ങളിലേക്ക് കേന്ദ്രം ഇന്ന് വിവിധ മേഖലകളിൽ വൈദഗ്ധ്യമുള്ള സംഘങ്ങളെ അയച്ചു. ഈ സംസ്ഥാനങ്ങളിൽ കൂടുതൽ കോവിഡ്-19 കേസുകൾ റിപ്പോർട്ട് ചെയ്യപ്പെടുന്ന സാഹചര്യം കണക്കിലെടുത്താണ് നടപടി.
കേരളത്തിലേക്കുള്ള സംഘത്തെ പൊതു ജനാരോഗ്യ വിദഗ്ധയായ ഗ്രേഡ് II, RoHFW, ഡോ. രുചി ജെയിൻ നയിക്കും. കൃത്യമായ ലക്ഷ്യം വച്ചുള്ള കോവിഡ് പ്രതികരണത്തിനും മഹാമാരി ഫലപ്രദമായി കൈകാര്യം ചെയ്യുന്നതിനും സംഘങ്ങൾ സംസ്ഥാനങ്ങളെ പിന്തുണയ്ക്കും.
രണ്ട് അംഗ ഉന്നതതല സംഘത്തിൽ ഒരു ക്ലിനിഷ്യനും ഒരു പൊതുജനാരോഗ്യ വിദഗ്ധനും ഉൾപ്പെടുന്നു.
സംഘങ്ങൾ ഉടനടി സംസ്ഥാനങ്ങൾ സന്ദർശിക്കുകയും കോവിഡ്-19 കൈകാര്യം ചെയ്യുന്ന മൊത്തത്തിലുള്ള രീതി നിരീക്ഷിക്കുകയും ചെയ്യും - പ്രത്യേകിച്ചും പരിശോധന-നിരീക്ഷണ-നിയന്ത്രണ പ്രവർത്തനങ്ങളും, കോവിഡ് ഉചിത പെരുമാറ്റം നടപ്പിലാക്കുന്നതും സംഘം വിലയിരുത്തും. കൂടാതെ, ആശുപത്രി കിടക്കകളുടെ ലഭ്യത, ആംബുലൻസുകൾ, വെന്റിലേറ്ററുകൾ, മെഡിക്കൽ ഓക്സിജൻ മുതലായ ആവശ്യമായ വസ്തുക്കളുടെ ലഭ്യത, വാക്സിനേഷൻ പുരോഗതി എന്നിവയും നിരീക്ഷിക്കും.
സ്ഥിതിഗതികൾ നിരീക്ഷിച്ചശേഷം പരിഹാര നടപടികൾ ബന്ധപ്പെട്ട സംസ്ഥാന സർക്കാരുകൾക്ക് മുൻപാകെ നിർദ്ദേശിക്കുകയും ചെയ്യും. റിപ്പോർട്ടിന്റെ പകർപ്പ് കേന്ദ്ര ആരോഗ്യ മന്ത്രാലയത്തിനും നൽകുന്നതാണ്.
RRTN/SKY
(Visitor Counter : 203
രാഷ്ട്രപതിയുടെ കാര്യാലയം
ശ്രീ വി. വി. ഗിരിയുടെ ജന്മവാര്ഷികത്തില് രാഷ്ട്രപതി പുഷ്പാര്ച്ചന അര്പ്പിച്ചു
മുന് രാഷ്ട്രപതി ശ്രീ വി. വി. ഗിരിയുടെ ജന്മവാര്ഷികത്തോടനുബന്ധിച്ച് രാഷ്ട്രപതി ശ്രീ രാം നാഥ് കോവിന്ദ് ഇന്ന് രാഷ്ട്രപതി ഭവനില് പുഷ്പാര്ച്ചന അര്പ്പിച്ചു. രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും ശ്രീ വി. വി. ഗിരിയുടെ ചിത്രത്തിനു മുന്നില് പുഷ്പാര്ച്ചന നടത്തി.
പ്രധാനമന്ത്രിയുടെ ഓഫീസ്
സിഐഐ വാർഷിക യോഗത്തെ പ്രധാനമന്ത്രി ആഗസ്ത് 11 ന് അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി  വാർഷിക യോഗത്തെ 2021 ഓഗസ്റ്റ് 11 ന് വൈകുന്നേരം 4:30 ന് വീഡിയോ കോൺഫറൻസിംഗ് വഴി അഭിസംബോധന ചെയ്യും." ഇന്ത്യ@75: ആത്മനിർഭർ ഭാരതത്തിനായി ഗവണ്മെന്റും ബിസിനസും ഒരുമിച്ച് പ്രവർത്തിക്കുന്നു"എന്നതാണ് വിഷയം.
2021ലെ സിഐഐ വാർഷിക സമ്മേളനത്തെക്കുറിച്ച്
സിഐഐ വാർഷിക സമ്മേളനം 2021 ആഗസ്റ്റ് 11-12 ദിവസങ്ങളിലായി നടക്കും. സിംഗപ്പൂർ ഉപ പ്രധാനമന്ത്രിയും, സാമ്പത്തിക നയങ്ങളുടെ ഏകോപന മന്ത്രിയുമായ ശ്രീ ഹെംഗ് സ്വീ കീറ്റ് പ്രത്യേക അന്താരാഷ്ട്ര അതിഥി പ്രാസംഗികനായിരിക്കും. . പരിപാടിയിൽ നിരവധി മന്ത്രിമാർ, ഉന്നത ഉദ്യോഗസ്ഥർ, അക്കാദമിക് വിദഗ്ധർ, ഇന്ത്യൻ വ്യവസായ പ്രമുഖർ എന്നിവരും പങ്കെടുക്കും.
(
പ്രധാനമന്ത്രിയുടെ ഓഫീസ്
ഡോ സിന്ധുതായ് സപ്ക്കലിന്റെ ലിന്റെ വിയോഗത്തിൽ പ്രധാനമന്ത്രിയുടെ അനുശോചനം
പ്രശസ്ത സാമൂഹിക പ്രവർത്തക ഡോ സിന്ധുതായ് സപ്ക്കലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. കുട്ടികൾക്കും പാർശ്വവൽക്കരിക്കപ്പെട്ട സമൂഹങ്ങൾക്കും വേണ്ടിയുള്ള അവരുടെ പ്രവർത്തനങ്ങൾ പ്രധാനമന്ത്രി അനുസ്മരിച്ചു. ഡോ സിന്ധുതായ് സപ്ക്കലിനെ 2021 ൽ രാഷ്ട്രം പത്മശ്രീ നൽകി ആദരിച്ചുരുന്നു.
പ്രധാനമന്ത്രി ട്വീറ്റ് ചെയ്തു:
"ഡോ. സിന്ധുതായ് സപ്ക്കൽ സമൂഹത്തിനായുള്ള അവരുടെ മഹത്തായ സേവനത്തിന്റെ പേരിൽ ഓർമ്മിക്കപ്പെടും. അവരുടെ പ്രയത്നത്താൽ നിരവധി കുട്ടികൾക്ക് മെച്ചപ്പെട്ട ജീവിതം നയിക്കാൻ കഴിഞ്ഞു. പാർശ്വവൽക്കരിക്കപ്പെട്ട സമൂഹങ്ങൾക്കിടയിൽ അവർ നിരവധി പ്രവർത്തനങ്ങൾ ചെയ്തു. അവരുടെ വിയോഗത്തിൽ വേദനിക്കുന്നു. അവരുടെ കുടുംബത്തിനും , ആരാധകർക്കും അനുശോചനം രേഖപ്പെടുത്തുന്നു. ഓം ശാന്തി."
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 188.65 കോടി കടന്നു
ന്യൂ ഡൽഹി: ഏപ്രിൽ 29, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 188.65 കോടി  കടന്നു. 2,32,59,791 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.82 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു. 18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 17,801 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,496 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,30,622 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,377 പേർക്കാണ്.
കഴിഞ്ഞ 24 മണിക്കൂറിൽ 4,73,635 പരിശോധനകൾ നടത്തി. 83.69 കോടിയിൽ അധികം  പരിശോധനകളാണ് ഇതുവരെ നടത്തിയത്.
(പ്രതിവാര രോഗസ്ഥിരീകരണ നിരക്ക് നിലവിൽ 0.63 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.71 ശതമാനമാണ്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും റൊമാനിയൻ പ്രധാനമന്ത്രിയും തമ്മിൽ ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് നിക്കോളാ-ലോണൽ സിയുകയുമായി ടെലിഫോണിൽ സംസാരിച്ചു .
കഴിഞ്ഞ കുറച്ച് ദിവസങ്ങളായി യുക്രെയ്നിൽ നിന്ന് ഇന്ത്യൻ പൗരന്മാരെ ഒഴിപ്പിക്കാൻ റൊമാനിയ നൽകിയ സഹായത്തിന് പ്രധാനമന്ത്രി നിക്കോളാ-ലോണൽ സിയുകയെ നന്ദി അറിയിച്ചു. വിസയില്ലാതെ റൊമാനിയയിലേക്ക് പ്രവേശിക്കാൻ ഇന്ത്യൻ പൗരന്മാരെ അനുവദിച്ച റൊമാനിയയുടെ നടപടിയെയും, ഒഴിപ്പിക്കലിനായി ഇന്ത്യയുടെ പ്രത്യേക വിമാനങ്ങൾക്ക് അനുമതി നല്കിയതിനെയും അദ്ദേഹം പ്രത്യേകം അഭിനന്ദിച്ചു.
പ്രാദേശിക അധികാരികളുമായി ഏകോപിച്ച് കൊണ്ട് അടുത്ത കുറച്ച് ദിവസങ്ങളിൽ ഇന്ത്യൻ പൗരന്മാരുടെ ഒഴിപ്പിക്കൽ ശ്രമങ്ങൾക്ക് മേൽനോട്ടം വഹിക്കാൻ സിവിൽ ഏവിയേഷൻ മന്ത്രി ശ്രീ ജ്യോതിരാദിത്യ എം. സിന്ധ്യയെ തന്റെ പ്രത്യേക ദൂതനായി നിയോഗിച്ചതിനെക്കുറിച്ചും പ്രധാനമന്ത്രി ശ്രീ സിയുക്കയെ അറിയിച്ചു.
ഉക്രെയ്നിൽ നടന്നുകൊണ്ടിരിക്കുന്ന അക്രമങ്ങളിലും മാനുഷിക പ്രതിസന്ധിയിലും പ്രധാനമന്ത്രി തന്റെ വേദന പ്രകടിപ്പിക്കുകയും, ശത്രുത അവസാനിപ്പിച്ച് സംഭാഷണത്തിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന ആവർത്തിക്കുകയും ചെയ്തു. രാഷ്ട്രങ്ങളുടെ പരമാധികാരത്തെയും പ്രാദേശിക അഖണ്ഡതയെയും ബഹുമാനിക്കേണ്ടതിന്റെ പ്രാധാന്യത്തെക്കുറിച്ചും പ്രധാനമന്ത്രി മോദി ഊന്നിപ്പറഞ്ഞു.
--ND--
(
പ്രധാനമന്ത്രിയുടെ ഓഫീസ്
ജി20 രാഷ്ട്രത്തലവന്മാർ രാജ്ഘട്ടിൽ മഹാത്മാഗാന്ധിക്കു ശ്രദ്ധാഞ്ജലിയർപ്പിച്ചു
ഗാന്ധിജിയുടെ കാലാതീതമായ ആദർശങ്ങൾ ഒത്തൊരുമയുള്ളതും ഏവരെയും ഉൾക്കൊള്ളുന്നതും സമൃദ്ധവുമായ ആഗോള ഭാവിക്കായുള്ള നമ്മുടെ കൂട്ടായ കാഴ്ചപ്പാടിനു മാർഗദർശനമേകുന്നു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദിയും ജി20 അംഗരാജ്യങ്ങളുടെ തലവന്മാരും ഇന്നു രാജ്ഘട്ടിലെത്തി മഹാത്മാഗാന്ധിക്കു ശ്രദ്ധാഞ്ജലി അർപ്പിച്ചു. ഗാന്ധിജിയുടെ കാലാതീതമായ ആദർശങ്ങൾ ഒത്തൊരുമയുള്ളതും ഏവരെയും ഉൾക്കൊള്ളുന്നതും സമൃദ്ധവുമായ ആഗോള ഭാവിക്കായുള്ള നമ്മുടെ കൂട്ടായ കാഴ്ചപ്പാടിനു മാർഗദർശനമേകുന്നുവെന്നു പ്രധാനമന്ത്രി പറഞ്ഞു.
പ്രധാനമന്ത്രി എക്സിൽ പോസ്റ്റ് ചെയ്തതിങ്ങനെ:
“സമാധാനത്തിന്റെയും സേവനത്തിന്റെയും അനുകമ്പയുടെയും അഹിംസയുടെയും ദീപസ്തംഭമായ മഹാത്മാഗാന്ധിക്കു ജി20 കുടുംബം രാജ്ഘട്ടിൽ ശ്രദ്ധാഞ്ജലി അർപ്പിച്ചു.
വൈവിധ്യമാർന്ന രാഷ്ട്രങ്ങൾ ഒത്തുചേരുമ്പോൾ, ഗാന്ധിജിയുടെ കാലാതീതമായ ആദർശങ്ങൾ യോജിപ്പുള്ളതും ഏവരെയും ഉൾക്കൊള്ളുന്നതും സമൃദ്ധവുമായ ആഗോള ഭാവിക്കുവേണ്ടിയുള്ള നമ്മുടെ കൂട്ടായ കാഴ്ചപ്പാടിനു മാർഗദർശനമേകുന്നു.”
The Prime Minister’s Office posted on X:
പ്രധാനമന്ത്രിയുടെ ഓഫീസ്
രാഷ്ട്രപതി പദത്തിൽ ശ്രീമതി ദ്രൗപദി മുർമുവിന് ഫലവത്തായ കാലയളവ് പ്രധാനമന്ത്രി ആശംസിച്ചു
ശ്രീമതി ദ്രൗപദി മുർമുവിന് രാഷ്ട്രപതി പദത്തിലെ ഭരണകാലം ഫലപ്രദമായിരിക്കട്ടെയെന്ന് പ്രധാനമന്ത്രി ശ്രീ. നരേന്ദ്ര മോദി ആശംസിച്ചു. അവരുടെ അധികാരമേറ്റെടുക്കൽ ഇന്ത്യയെ സംബന്ധിച്ചിടത്തോളം പ്രത്യേകിച്ച് ദരിദ്രർക്കും പാർശ്വവൽക്കരിക്കപ്പെട്ടവർക്കും അധസ്ഥിതർക്കും നിര്ണ്ണായക നിമിഷമാണെന്ന് അദ്ദേഹം പറഞ്ഞു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്ന വേളയിൽ തന്റെ സ്ഥാനാരോഹണ പ്രസംഗത്തിൽ രാഷ്ട്രപതി ഇന്ത്യയുടെ നേട്ടങ്ങളിൽ ഊന്നിപ്പറയുകയും മുന്നോട്ടുള്ള പാതയുടെ ഭാവി കാഴ്ചപ്പാട് അവതരിപ്പിക്കുകയും ചെയ്തുവെന്നും അദ്ദേഹം ചൂണ്ടിക്കാട്ടി .
പ്രധാനമന്ത്രി ട്വീറ്റ് ചെയ്തു:
രാഷ്ട്രം മുഴുവൻ അഭിമാനത്തോടെയാണ് ശ്രീമതി ദ്രൗപദി മുർമുവിനെ വീക്ഷിച്ചത്. ദ്രൗപദി മുർമു ജി ഇന്ത്യയുടെ രാഷ്ട്രപതിയായി സത്യപ്രതിജ്ഞ ചെയ്തു. അവർ പ്രസിഡന്റ് സ്ഥാനം ഏറ്റെടുക്കുന്നത് ഇന്ത്യയുടെ പ്രത്യേകിച്ച് ദരിദ്രരുടെയും പാർശ്വവൽക്കരിക്കപ്പെട്ടവരുടെയും അധഃസ്ഥിതരുടെയും ഒരു നീർത്തട നിമിഷമാണ്. ഫലപ്രദമായ ഒരു രാഷ്ട്രപതി ഭരണത്തിന് ഞാൻ അവൾക്ക് ആശംസകൾ നേരുന്നു.
സത്യപ്രതിജ്ഞ ചെയ്ത ശേഷം നടത്തിയ പ്രസംഗത്തിൽ രാഷ്ട്രപതി ദ്രൗപദി മുർമു ജി പ്രതീക്ഷയുടെയും അനുകമ്പയുടെയും സന്ദേശം നൽകി. അവർ ഇന്ത്യയുടെ നേട്ടങ്ങൾ ഊന്നിപ്പറയുകയും ഇന്ത്യ ആസാദി കാ അമൃത് മഹോത്സവം ആഘോഷിക്കുന്ന വേളയിൽ മുന്നോട്ടുള്ള പാതയുടെ ഭാവി കാഴ്ചപ്പാട് അവതരിപ്പിക്കുകയും ചെയ്തു.
DS
ND
(
പ്രധാനമന്ത്രിയുടെ ഓഫീസ്
കോവിഡ് മഹാമാരിക്കെതിരെയുള്ള പോരാട്ടത്തില് തങ്ങളുടെ സുഹൃത്തുക്കള്ക്ക് സാദ്ധ്യമായ എന്തു സഹായവും ചെയ്യാന് ഇന്ത്യ തയാറെന്ന് പ്രധാനമന്ത്രി
ന്യൂഡല്ഹി: 2020 ഏപ്രില് 10
കോവിഡ് മഹാമാരിക്കെതിരെയുള്ള പോരാട്ടത്തില് തങ്ങളുടെ സുഹൃത്തുക്കള്ക്ക് എന്തൊക്കെ സഹായം സാദ്ധ്യമാണോ അതൊക്കെ ചെയ്യാന് ഇന്ത്യ തയാറാണെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു.
ഇസ്രായേലിന് ക്ളോറോക്വിൻ വിതരണം ചെയ്യാനുള്ള ഇന്ത്യയുടെ തീരുമാനത്തിന് നന്ദിപ്രകടിപ്പിച്ചുകൊണ്ട് ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവിന്റെ ട്വീറ്റിനുള്ള മറുപടിയായിട്ടാണ് പ്രധാനമന്ത്രി ഇക്കാര്യം വ്യക്തമാക്കിയത്.
'' നമ്മള് സംയുക്തമായ ഈ മഹാമാരിക്കെതിരെ പോരാടും. നമ്മുടെ സുഹൃത്തുക്കളെ സഹായിക്കുന്നതിന് എന്തൊക്കെ സാദ്ധ്യമാണോ അതൊക്കെ ഇന്ത്യ ചെയ്യും. ഇസ്രായേലിലെ ജനങ്ങളുടെ സൗഖ്യത്തിനും നല്ല ആരോഗ്യത്തിനും വേണ്ടി പ്രാര്ത്ഥിക്കുന്നു'' തന്റെ ട്വീറ്റില് പ്രധാനമന്ത്രി പറഞ്ഞു.
വാര്ത്താവിതരണ പ്രക്ഷേപണ മന്ത്രാലയം
മാധ്യമ മേഖലയിലെ ചിത്രീകരണ പ്രവർത്തനങ്ങളുമായി ബന്ധപ്പെട്ട് 2020 ഓഗസ്റ്റ് 23 ന് പ്രസിദ്ധീകരിച്ച മാതൃകാ പെരുമാറ്റച്ചട്ടം സംബന്ധിച്ച് വ്യക്തത
കോവിഡ് 19 മഹാമാരിയുടെ വ്യാപനം തടയുന്നതിന് മാധ്യമ മേഖലയിലെ ചിത്രീകരണ പ്രവർത്തനങ്ങളുമായി ബന്ധപ്പെട്ട് സ്വീകരിക്കേണ്ട പ്രതിരോധ നടപടികളെക്കുറിച്ചു കേന്ദ്ര വാർത്താ വിതരണ പ്രക്ഷേപണ മന്ത്രാലയം 2020 ഓഗസ്റ്റ് 23ന് മാതൃകാ പെരുമാറ്റച്ചട്ടം പുറത്തിറക്കിയിരുന്നു. ചലച്ചിത്രങ്ങൾ, ടി.വി പരിപാടികൾ, വെബ് സീരീസ്, എന്നിവയുടെ ഷൂട്ടിംഗിനും , ഇലക്ട്രോണിക് ചലച്ചിത്ര മേഖലയുമായി ബന്ധപ്പെട്ട മറ്റു എല്ലാ തരത്തിലുള്ള നിർമാണപ്രവർത്തനങ്ങൾക്കും ഈ ചട്ടങ്ങൾ ബാധകമായിരിക്കും.
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന്റെ വെബ്സൈറ്റിൽ ഉൾപ്പെടുത്തിയിരിക്കുന്ന മാതൃകാ പെരുമാറ്റച്ചട്ടം ഈ ലിങ്കിൽ കാണാം
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
പ്രധാനമന്ത്രിയുടെ ഓഫീസ്
ലൈബ്രറികളിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിന് ഊന്നൽ നൽകുന്നത് വായനയുടെ പ്രാധാന്യത്തെക്കുറിച്ച് അവബോധം സൃഷ്ടിക്കും: പ്രധാനമന്ത്രി
നമ്മുടെ ലൈബ്രറികളിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനും സർഗ്ഗാത്മക രചനകൾ വർധിപ്പിക്കുന്നതിനും ഊന്നൽ നൽകുന്നത് വായനയുടെ പ്രാധാന്യത്തെക്കുറിച്ചുള്ള അവബോധം പ്രത്യേകിച്ചും യുവജനങ്ങളിൽ പ്രചരിപ്പിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ബഹുമാനപ്പെട്ട രാഷ്ട്രപതി ശ്രീമതി 2023 ലെ ഫെസ്റ്റിവൽ ഓഫ് ലൈബ്രറി ഉദ്ഘാടനം ചെയ്തതിലും ശ്രീ മോദി സന്തോഷം പ്രകടിപ്പിച്ചു. ദ്രൗപതി മുർമു ഇന്ന് ന്യൂഡൽഹിയിൽ.
രാജാ റാംമോഹൻ റോയ് ലൈബ്രറി ഫൗണ്ടേഷന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“ഇത്തരം ശ്രമങ്ങൾ വായനയുടെ പ്രാധാന്യത്തെക്കുറിച്ച് അവബോധം വളർത്തും, പ്രത്യേകിച്ച് യുവാക്കൾക്കിടയിൽ. ഞങ്ങളുടെ ലൈബ്രറികളിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനും സർഗ്ഗാത്മക രചനകൾ വർദ്ധിപ്പിക്കുന്നതിനും ഊന്നൽ നൽകുന്നത് കാണുന്നതിൽ സന്തോഷമുണ്ട്.
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 121.06 കോടി ഡോസ് വാക്സിന്
രോഗമുക്തി നിരക്ക് 98.34 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 10,967 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,39,88,797 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,318 പേര്ക്ക്
രാജ്യത്ത് നിലവില് ചികിത്സയിലുള്ളത് 1,07,019 പേര് ; 541 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.31 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 54 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 13 ദിവസമായി 1 ശതമാനത്തില് താഴെ
ആകെ നടത്തിയത് 63.82 കോടി പരിശോധനകള്.
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(26 മെയ് 2020, ന്യൂഡല്ഹി
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
പ്രതിദിനം 1.1 ലക്ഷം സാമ്പിളുകളാണ് രാജ്യത്ത് നിലവില് പരിശോധിക്കുന്നത്. കോവിഡ് പരിശോധനയ്ക്ക് രാജ്യത്താകെ 612 ലാബുകളാണുള്ളത്. ഐ സി എം ആര് നിയന്ത്രണത്തില് 430 ലാബും സ്വകാര്യ മേഖലയില് 182 ലാബും പ്രവര്ത്തിക്കുന്നുണ്ട്.
രാജ്യത്ത് രോഗമുക്തി നിരക്ക് മെച്ചപ്പെടുകയാണ്. 41.61 ശതമാനമാണ് ഇപ്പോള് രോഗമുക്തി നിരക്ക്. ആകെ 60,490 രോഗികള് കോവിഡ് മുക്തരായി. മരണനിരക്ക് ഏപ്രില് 15 വരെ 3.3 ശതമാനമായിരുന്നു. ഇപ്പോഴത് 2.87 ശതമാനമായി കുറഞ്ഞു. ആഗോള ശരാശരി 6.45 ശതമാനമാണ്.
ഒരു ലക്ഷത്തില് 0.3 ആണ് രാജ്യത്തെ മരണനിരക്ക്. ലോകത്തെ ഏറ്റവും താഴ്ന്ന മരണനിരക്കാണിത്. ആഗോളതലത്തില് ഒരു ലക്ഷം പേരില് 4.4 ആണ് മരണനിരക്ക്.
രോഗവ്യാപനം തടയുന്നതിനാണ് ഗവണ്മെന്റ് പ്രധാനമായും ഊന്നല് നല്കുന്നത്. കൈകള് ശുചിയാക്കി വയ്ക്കുന്നതിലും ശ്വസിക്കുന്നതിലും പതിവായി സ്പര്ശിക്കുന്ന പ്രതലങ്ങള് അണുവിമുക്തമാക്കി സൂക്ഷിക്കുന്നതിലും ശ്രദ്ധ ചെലുത്തണം. കോവിഡ് പ്രതിരോധത്തിനായി ശീലങ്ങളില് മാറ്റം വരുത്തണം. മാസ്കുകളും മുഖാവരണങ്ങളും പതിവായി ഉപയോഗിക്കുക. മുതിര്ന്ന പൗരന്മാരുടെയും രോഗപ്രതിരോധശേഷി കുറഞ്ഞവരുടെയും കാര്യത്തില് പ്രത്യേക ശ്രദ്ധ ചെലുത്തണം. ശാരീരിക അകലം സൂക്ഷിക്കലാണ് കോവിഡിനെതിരായ സാമൂഹ്യ മരുന്നായി നിലവില് ലോകം പരിഗണിക്കുന്നത്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
രാജ്യരക്ഷാ മന്ത്രാലയം
ഏറോ ഇന്ത്യ 2021 നൊപ്പം, ഇന്ത്യൻ മഹാസമുദ്ര മേഖലാ പ്രതിരോധമന്ത്രി മാരുടെ കൂടിക്കാഴ്ചയ്ക്ക് ഇന്ത്യ ആതിഥ്യം വഹിക്കും
എയ്റോ ഇന്ത്യ 2021നൊപ്പം ഇന്ത്യൻ മഹാസമുദ്ര മേഖലയിലെ പ്രതിരോധ മന്ത്രിമാരുടെ കൂടിക്കാഴ്ചയ്ക്ക് 2021 ഫെബ്രുവരി നാലിന് ഇന്ത്യ ആതിഥ്യം വഹിക്കും. ഏഷ്യയിലെ ഏറ്റവും വലിയ വ്യോമ പ്രദർശനമായ എയറോ ഇന്ത്യ 2021, 2021 ഫെബ്രുവരി 3 മുതൽ 5 വരെ ബംഗളൂരുവിലാണ് സംഘടിപ്പിക്കുന്നത്. ഇന്ത്യൻ മഹാസമുദ്ര മേഖലയിലെ മെച്ചപ്പെട്ട സമാധാനം സുരക്ഷാ സഹകരണം എന്നതിനെ ആസ്പദമാക്കിയാണ് പ്രതിരോധ മന്ത്രിമാരുടെ സമ്മേളനം സംഘടിപ്പിക്കുന്നത്
ഇന്ത്യൻ മഹാസമുദ്ര മേഖലയിലെ സമാധാനം, സ്ഥിരത, പുരോഗതി എന്നിവയുടെ വികസനം ഊട്ടിയുറപ്പിക്കുന്ന ഒരു സാമ്പത്തിക സഹകരണ- സംവിധാനത്തിൽ കൂടിക്കാഴ്ചകൾ സാധ്യമാക്കുക എന്നത് ലക്ഷ്യമിട്ടാണ് സമ്മേളനം.
പങ്കാളിത്ത രാഷ്ട്രങ്ങളിലെ പ്രതിരോധ വ്യവസായ മേഖലകൾ തമ്മിലുള്ള സഹകരണം, വിഭവങ്ങൾ വിവരങ്ങൾ എന്നിവയുടെ പങ്കുവയ്ക്കൽ, സമുദ്ര നിരീക്ഷണം, സഹകരണ മനുഷ്യാവകാശ ദുരന്ത നിവാരണ പ്രവർത്തനങ്ങൾ, സമുദ്രമലിനീകരണ പ്രതിരോധനടപടികൾ, നൂതന സാങ്കേതിക വിദ്യാവികസനം തുടങ്ങിയവയുമായി ബന്ധപ്പെട്ട വിഷയങ്ങൾ സമ്മേളനം ചർച്ച ചെയ്യും
(Visitor Counter : 184
റെയില്വേ മന്ത്രാലയം
ഇന്ത്യയും ബംഗ്ലാദേശും സംയുക്തമായി മിതാലി എക്സ്പ്രസ് ഫ്ലാഗ് ഓഫ് ചെയ്തു
ഇന്ത്യയും ബംഗ്ലാദേശും തമ്മിൽ റെയിൽ വഴി ഗതാഗതം കൂടുതൽ ശക്തിപ്പെടുത്തുന്നതിന്, ഇന്ത്യാ ഗവൺമെന്റും ബംഗ്ലാദേശും നിരവധി യോഗങ്ങൾക്ക് ശേഷം, അടുത്തിടെ പുനഃസ്ഥാപിച്ച ഹൽദിബാരി-ചിലഹതി റെയിൽ ലിങ്ക് വഴി മിതാലി എക്സ്പ്രസ് എന്ന പേരിൽ പുതിയ പാസഞ്ചർ ട്രെയിൻ സർവീസ് ആരംഭിക്കാൻ തീരുമാനിച്ചു. ന്യൂ ജൽപായ്ഗുരി  - ധാക്ക  എന്നിവയ്ക്കിടയിലുള്ള മിതാലി എക്സ്പ്രസ് എന്ന ഈ മൂന്നാമത്തെ പാസഞ്ചർ ട്രെയിൻ സർവീസ് 2021 മാർച്ച് 27-ന് ഇരു പ്രധാനമന്ത്രിമാരും ചേർന്ന് ഉദ്ഘാടനം ചെയ്തു. ഇന്ന്  ന്യൂ ഡൽഹിയിലെ റെയിൽ ഭവനിൽ നിന്ന് ഇന്ത്യയുടെയും ബംഗ്ലാദേശിന്റെയും റെയിൽവേ മന്ത്രിമാരായ ശ്രീ അശ്വിനി വൈഷ്ണവ്, ശ്രീ എം.ഡി. നൂറുൽ ഇസ്ലാം സുജൻ എന്നിവർ ചേർന്ന് ട്രെയിൻ വിർച്യുലായി ഫ്ലാഗ് ഓഫ് ചെയ്തു. നേരത്തെ, കോവിഡ് നിയന്ത്രണങ്ങൾ കാരണം ഈ ട്രെയിൻ സർവീസ് ആരംഭിക്കാൻ കഴിഞ്ഞിരുന്നില്ല.
മിതാലി എക്സ്പ്രസ് ട്രെയിൻ രണ്ടാഴ്ചയിലൊരിക്കൽ സർവീസ് നടത്തും.ബംഗ്ലാദേശിനെ വടക്കൻ ബംഗാളിനെയും ഇന്ത്യയുടെ വടക്കുകിഴക്കൻ മേഖലയെയും തമ്മിൽ ബന്ധിപ്പിക്കുന്ന ഈ ട്രെയിൻ ഇരു രാജ്യങ്ങളുടെയും വിനോദസഞ്ചാരത്തിന് ഉത്തേജനം നൽകുകയും ചെയ്യും. ബംഗ്ലാദേശ് പൗരന്മാർക്ക് ഇന്ത്യ വഴി റെയിൽ മാർഗം നേപ്പാളിലേക്കുള്ള പ്രവേശനവും ഇത് നൽകും.
ഇന്ത്യയ്ക്കും ബംഗ്ലാദേശിനും ഇടയിൽ നിലവിലുള്ള കൊൽക്കത്ത-ധാക്ക-കൊൽക്കത്ത മൈത്രീ എക്സ്പ്രസ് , കൊൽക്കത്ത-ഖുൽന-കൊൽക്കത്ത ബന്ധൻ എക്സ്പ്രസ്  എന്നീ രണ്ട് പാസഞ്ചർ ട്രെയിൻ സർവീസുകൾക്ക് പുറമേയാണ് ഈ പുതിയ ട്രെയിൻ. കൊവിഡ് നിയന്ത്രണങ്ങളെ തുടർന്ന് നിർത്തിവെച്ച മുകളിൽ പറഞ്ഞ രണ്ട് ട്രെയിനുകളുടെ സർവീസുകൾ ഇപ്പോൾ  പുനരാരംഭിച്ചിട്ടുണ്ട്.
(TIME TABLE OF MITALI EXPRESS:
|
|
13132 NEW JALPAIGURI-DHAKA CANTT. MITALI EXPRESS 
|
|
STATION
|
|
13131 DHAKA CANTT-NEW JALPAIGURI MITALI EXPRESS 
|
|
ARRIVAL
|
|
DEPARTURE
|
|
|
|
ARRIVAL
|
|
DEPARTURE
|
|
….
|
|
11.45 
|
|
NEW JALPAIGURI
|
|
07.15 
|
|
…..
|
|
12.55 
|
|
13.05 
|
|
HALDIBARI
|
|
06.00 
|
|
06.05 
|
|
13.55 
|
|
14.25 
|
|
CHILAHATI
|
|
05.45 
|
|
06.15 
|
|
22.30 
|
|
……
|
|
DHAKA CANTT.
|
|
……
|
|
21.50 
|
|
FREQUENCY
|
|
EX.NJP
|
|
SUNDAY & WEDNESDAY
|
|
EX. DHAKA CANTT
|
|
MONDAY & THURSDAY
നിയമ, നീതി മന്ത്രാലയം
2022ൽ സെപ്തംബർ 9 വരെ, വിവിധ ഹൈക്കോടതികളിൽ 165 ജഡ്ജിമാരെ ഗവണ്മെന്റ് നിയമിച്ചു - ഇതുവരെയുള്ള ഒരു കലണ്ടർ വർഷത്തിലെ ഏറ്റവും ഉയർന്ന നിയമനം
(ന്യൂ ഡൽഹി: ഡിസംബർ 15, 2022
ഹൈക്കോടതി ജഡ്ജിമാരായി നിയമിക്കുന്നതിന് ശുപാർശ ചെയ്ത 20 നാമനിർദേശങ്ങളെ ഗവണ്മെന്റ് അടുത്തിടെ സുപ്രീം കോടതി കൊളീജിയത്തിന് തിരികെ അയച്ചതായി കേന്ദ്ര നിയമ-നീതി മന്ത്രി ശ്രീ കിരൺ റിജിജു ഇന്ന് രാജ്യസഭയിൽ ഒരു ചോദ്യത്തിന് മറുപടിയായി രേഖാമൂലം അറിയിച്ചു.
09.12.2022 ലെ കണക്കനുസരിച്ച്, 1108 ജഡ്ജിമാരുടെ അംഗീകൃത അംഗസംഖ്യയ്ക്കെതിരെ, 777 ജഡ്ജിമാർ ഹൈക്കോടതികളിൽ ജോലി ചെയ്യുന്നു. 331  ജഡ്ജിമാരുടെ ഒഴിവ് നികത്തേണ്ടതുണ്ട്.
331 ഒഴിവുകൾക്കെതിരെ, നിലവിൽ ഹൈക്കോടതികളിൽ നിന്ന് ലഭിച്ച 147 നിർദ്ദേശങ്ങൾ ഗവണ്മെന്റും സുപ്രീം കോടതി കൊളീജിയവും തമ്മിലുള്ള നടപടിക്രമങ്ങളുടെ വിവിധ ഘട്ടങ്ങളിലാണ്
ഹൈക്കോടതികളിലെ 184 ഒഴിവുകളുടെ കാര്യത്തിൽ ഹൈക്കോടതി കൊളീജിയത്തിന്റെ കൂടുതൽ ശുപാർശകൾ ഇനിയും ലഭിക്കാനുണ്ട്.
2022-ൽ 09.12.2022 വരെ, വിവിധ ഹൈക്കോടതികളിൽ 165 ജഡ്ജിമാരെ ഗവണ്മെന്റ് നിയമിച്ചു. ഇത് ഇതുവരെയുള്ള ഒരു കലണ്ടർ വർഷത്തിലെ ഏറ്റവും ഉയർന്ന നിയമനം ആണ്.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങൾ
ന്യൂഡൽഹി : 15 ജനുവരി 2023
പ്രതിരോധ കുത്തിവയ്പു യജ്ഞത്തിനു കീഴിൽ രാജ്യവ്യാപകമായി ഇതുവരെ 220.17 കോടി വാക്സിൻ ഡോസ്  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 23,490 ഡോസ് നൽകി.
2,149 പേരാണു രാജ്യത്തു നിലവിൽ ചികിത്സയിലുള്ളത്.
ആകെ രോഗബാധിതരുടെ 0.01% പേരാണു നിലവിൽ ചികിത്സയിലുള്ളത്.
നിലവിലെ രോഗമുക്തിനിരക്ക് 98.8%
കഴിഞ്ഞ 24 മണിക്കൂറിനിടെ 182 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 4,41,48,165 ആയി വർധിച്ചു
കഴിഞ്ഞ 24 മണിക്കൂറിനിടെ 104 പേർക്കു പുതുതായി രോഗം സ്ഥിരീകരിച്ചു.
പ്രതിദിന രോഗസ്ഥിരീകരണനിരക്ക് 0.07%.
പ്രതിവാര രോഗസ്ഥിരീകരണനിരക്ക് 0.10%.
ഇതുവരെ ആകെ 91.32 കോടി പരിശോധനകൾ നടത്തി; കഴിഞ്ഞ 24 മണിക്കൂറിനിടെ നടത്തിയത് 1,52,825 പരിശോധനകളാണ്.
--ND--
(Visitor Counter : 88